《题常州玄妙观陈□□飞霞楼》
元代·朱德润

绮结飞霞散满空，阑干高倚夕阳中。冲融昼景横窗碧，绚烂晴光入座红。

宛有霓旌来汉表，直疑蜃气出城东。楼居自是神仙宅，不待乘桥蹑彩虹。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。